Taboo

Jaime Luis Gómez (geriau žinomas savo sceniniu slapyvardžiu Taboo Nawasha; g. 1975 m. liepos 14 d.) – amerikiečių hiphopo reperis, aktorius ir atlikėjas. Jis yra vienas iš grupės „The Black Eyed Peas“ narių.

Asmeninis gyvenimas 
Taboo yra meksikiečių ir Shoshone (indėnų genties) palikuonis. Jis užaugo Rosemead, Kalifornijoje ir lankė ten „Muscatel vidurinę mokykl. Būdamas vaikas, Taboo svajojo tapti filantropu, o sulaukęs paauglystės susidomėjo muzika.
2008 m. liepos 12 d., dvi dienos prieš jo gimtadienį, Taboo vedė Jaymie Dizon Pasadenoje. will.i.am ir apl.de.ap vestuvėse buvo pabroliais. 2009 m. liepos 19 d. pora susilaukė pirmagimio. Kūdikiui buvo duotas Jaleno vardas. Taboo jau turi vieną sūnų, Josh, kuris jau paauglys. Jis yra iš ankstesnių muzikanto santykių.

Atlikėjas ruošiasi įkurti ne pelno siekiančią menų mokyklą savo gimtajame Rosemead miestelyje.

Muzikinė karjera

The Black Eyed Peas 

1995 m. Taboo prisijungė prie grupės „Black Eyed Peas“. Grupės nariai apl.de.ap ir will.i.am anksčiau buvo grupėje „Atban Klann“, bet pakeitė grupės pavadinimą, kada pasirašė sutartį su kita įrašų kompanija. 2003 m. po Stacy Ferguson įstojimo į grupę, BEP pelnė tarptautinę sėkmę. Taboo žinomas dėl savo kung fu įkvėptų šokio judesių. Jis užsiiminėja džit kiun do ir turi ninjutsu juodą diržą.

Solo karjera 
Nuo 2008 m. Taboo dirba prie savo solinio debiutinio albumo pavadinimu „T.A.B.O.O“. Taboo tikisi bendradarbiauti su Frankie J, E-40, Pitbull, ir Kumbia Kings. Shakira, Blu Cantrell ir Juanes, pasak gandų jau bendradarbiavo su juo prie solinio albumo.

Taboo taip pat yra parašęs dainų žodžius bei įrašęs kelis garso takelius tokiems filmams kaip „Coach Carter“, „Užsispyrusi blondinė“, „Kaip Haroldas ir Kumaras kaifą gaudė“ ir „Barbershop 2“.

Kiti bendradarbiavimai 
Jis kartu su Ryan Key iš „Yellowcard“ yra įrašęs dainą „Gotta Get It Now“. Taip pat Taboo bendradarbiavo su reperiu David Rolas (daina „Morena“) ir reperiu Fudge Dog (daina „Get It“). 2007 m. Taboo bendradarbiavo su Juan Luis Guerra, jis yra dainos „La Llave de Mi Corazón“ remikso versijoje. Taboo taip pat yra sukūręs dainos „La Paga“ remiksą, kurią atlieka Juanes.

Vaidyba 
Taboo pirmasis vaidmuo buvo 2005 m. filme „Dirty“ su Wyclef Jean, kurs jis atliko Ramírez rolę. 2007 m. jis pasirodė nepriklausomame filme „Cosmic Radio“, kuriame taip pat vaidina Michael Madsen, Wes Studi, Irene Bedard, Daryl Hanna, Ricardo Chavira ir kt. Dėl savo kovų menų išmanymo Taboo buvo pakviestas filmuotis 2009 m. filme „Gatvių kovotojas: Chun-Li legenda“, kur atliko Vega vaidmenį Taboo taip pat buvo MTV realybės šou „MTV’s Top Pop Group“ vienas iš teisėjų.

Diskografija

Studijiniai albumai 
 1998: Behind the Front
 2000: Bridging the Gap
 2003: Elephunk
 2005: Monkey Business
 2009: The E.N.D. (The Energy Never Dies)
 2011: The Beginning

Rinkiniai 
 2005: Black Eyed Peas – iTunes Originals
 2006: Renegotiations: The Remixes
 2006: iTunes Essentials

DVD 
 2004: Behind the Bridge to Elephunk
 2006: Bring in the Noise, Bring in the Phunk
 2006: Live from Sydney to Las Vegas

Turai 
 2004: Elephunk Tour
 2006: Honda Civic Tour
 2006: Monkey Business World Tour
 2007: Black Blue & You World Tour
 2009: The E.N.D. World Tour

Filmografija

Šaltiniai

Nuorodos 
 The Black Eyed Peas oficiali svetainė
 
 Obuolys.lt apie Taboo 

JAV dainininkai
JAV repo atlikėjai